text: Flere bor på gaden i Sydjylland
  15 september 2015 kl. 20.01
  En ny rapport fra SFI viser, at antallet af hjemløse i Sydjylland er steget over de seneste to år. Flest hjemløse er der i Esbjerg Kommune.
  Flere og flere borgere i Sydjylland sover på bænke, i opgange og på herbergerne. Det viser en ny rapport fra SFI, Hjemløshed i Danmark 2015. Ligesom på landsplan er antallet af hjemløse i Sydjylland nemlig steget. I 2013 var antallet af hjemløse i TV SYDs sendeområde nemlig på 542 ifølge SFI, mens tallet skulle være steget til 619 her i 2015. Det er en stigning på 14 %.
  Flest hjemløse er der i Esbjerg Kommune, hvor 136 borgere står uden permanent tag over hovedet, mens alle borgerne på Fanø derimod har en bopæl.
  På landsplan er der 6.138 hjemløse personer i Danmark, ifølge SFI.
  Nedenfor kan du selv kigge på tallene for netop din kommune, og se hvordan udviklingen har været.
  Hjemløse i Sydjylland | Create infographics
  